OŠ Bukovac

Predmet: Povijest

Cjelina: Rimski svijet

Tema: Svakodnevni život u Rimu i usporedba s našim vremenom

Rimska obitelj

Martina Magdić, 5.C

Lipanj, 2022.

Ovih dana učili smo o Rimu i Rimskom svijetu na satovima povijesti. Puno toga nam je prenijela naša učiteljica, našla sam zanimljive informacije u udžbeniku i radnoj bilježnici. A onda smo se na satu podijelili u grupe i obrađivali pojedine teme.

Moja grupa bavila se temom rimske obitelji. Naime, obitelj je bila temeljna društvena jedinica u Rimu, a njena glava bio je otac ili najstariji muški predstavnik (lat. *paterfamilias*). Obitelj je ocu u rimskoj obitelji označavala socijalni status, osobnu vrijednost, reputaciju i dostojanstvo. Činilo mi se to čudno, ali i zanimljivo, pa sam počela uspoređivati rimski način života i život koji mene okružuje.

A picture containing building, old, stone

Description automatically generated

Slika . Rimska obitelj cara Augusta (izvor 7)

Moju užu obitelj činimo tata, mama, brat, sestra i ja. Bake i djedovi žive u blizini i jako često nam dolaze. Mislim da će jednoga dana i živjeti s nama. Slična je bila struktura obitelji i u starom Rimu. Osim robova. Mi nemamo robove. Većina rimskih obitelji imala je robove, koji bi pomagali u kućanstvu, brinuli o djeci i slično. U našoj kući, mama brine o čišćenju i svaku subotu mi djeca pomažemo u tome. Ponekad poželim da imamo nekoga tko bi to radio umjesto nas, pa da možemo vikendom ići na izlete i uživati.



Slika . Odrastanje u starom Rimu (izvor 5)

Otac je u rimskoj obitelji bio puno veći šef nego što je moj tata. Moj tata puno radi, plaća račune i donosi ključne odluke, ali vidim da to radi u dogovoru s mamom. Mojem tati ne bi nikada palo na pamet istući mamu ili nekoga od nas, što je otac u rimskoj obitelji navodno radio. Jako sam zahvalna što nas tata nije mogao samo odbaciti kad smo se rodili i što nas ne može prodati u ropstvo ako ga naljutimo. Nas troje nismo uvijek idealni, pa mislim da bi dosta loše prošli kod oca u rimskoj obitelji.

Isto tako, bila bih jako tužna da moj tata puno više brige ulaže u mojeg brata nego u mene, samo zato što je moj brat muško. U rimskoj obitelji nasljeđivanje i muški potomci bili su ključni. Prema pričama, ostaci takve prakse još su i danas oko mene. Srećom, moji roditelji za to ne mare. Barem se nadam…



Slika . Prikaz rimske obitelji (izvor 4)

Rimske obitelji su imale puno više djece nego današnje obitelji. Na žalost, samo je manji dio te djece preživio i odrastao. Moj stric će za par tjedana dobiti sedmo dijete. Ne mogu zamisliti da bilo tko od mojih bratića i sestrični ne bi doživio duboku starost. Jako sam sretna što danas medicina omogućava liječenje većine bolesti i da ljudi žive duže. Djeca u rimskim obiteljima rijetko su upoznala svoje djedove i bake, jer je životna dobi bila oko četrdeset-pedeset godina. Nasuprot tome, ja vjerujem da ćemo nas dvanaest unučadi upoznati naše baku i djeda i s našom djecom. Bit će to jako veliki ručkovi za Božić ☺

Meni je jedna od najzabavnijih odlika majke u rimskoj obitelji poslušnost prema ocu. Sjećam se da je moja prabaka bila jako poslušna svome suprugu i stalno se brinula da mu bude dobra. Ali moja mama… Ona je sve samo ne poslušna. Brine se ona o kućanstvu i nama djeci, ali je vrlo svojeglava. Nije se njoj problem nadmudrivati i nadvikivati i tjerati po svome. Potpuno je ravnopravna s tatom i vidim da se doista međusobno uvažavaju i poštuju. Osjećam i da se istinski vole.



Slika . Portret majke iz Rima (izvor 3)

Žene su i u starom Rimu bile poduzetne – često su bile vlasnice imovine, a mogle su je prodavati, kupovati i(li) iznajmljivati, bez dozvole njihovih muževa. Mogle su, kao i muškarci, zatražiti rastavu, ako su to htjele, i ako su si to mogle priuštiti. Mogle su se pojavljivati u javnosti uz svoje muževe, ići u kazalište i javne kupelji. To je bilo vrlo napredno za to doba, a meni je drago da je to potpuno normalno danas.

Zanimljivo je da žene u Rimu nisu imale ime (lat. *praenomen*), kao što su imali muškarci. Njihova su imena dolazila od srednjeg imena oca (lat. *nomen gentilicium*). Na primjer, kćerka od Cicerona zvala se Tulija, od njegovog srednjeg imena Tulije. Starije žene i njihove kćeri s istim imenom koristile su dodatak imenu (npr. *prima* i *secunda*) kako bi se razlikovale.

A picture containing text

Description automatically generated

Slika . Portret bračnog para (izvor 7)

Rastave brakova u starom Rimu nisu bile rijetke, pa je veliki broj djece odrastao uz polubraću, braću, stričeve, strine, tetke ili rođake koji su bili bogatiji. Danas su rastave isto dosta moderne, a sve više parova odlučuje živjeti u izvanbračnoj zajednici. Navodno su Rimljani sklapali brakove oko dvadesete godine, a neke su se djevojke udavale i u dobi od dvanaest-trinaest godina. Djevojke se nije pitalo za njihove želje, ljubav i slično. Većina se ljudi čak vjenčavala s rođacima prvog koljena, kako bi dva obiteljska ogranka mogla ponovno spojiti djedovine. Meni to sve zvuči strašno!

A picture containing building, sculpture, stone

Description automatically generated

Slika . Rimsko vjenčanje - zavjeti (izvor 7)

Zanimljivo je da nije bilo službenih zapisa (tzv. knjiga vjenčanih), pa je par bio vjenčan ako su tvrdili da su vjenčani, a razveden ako su tvrdili da su razvedeni. Danas je to nepojmljivo, ali nedavno sam čula da na sličan način u našem kraju postoje usmeni dogovori oko toga tko je vlasnik neke zemlje, pa kad stari ljudi umiru, mladi se čude i svađaju jer nema nikakvih zapisa u zemljišnim knjigama.

Obrazovanje je možda najveća razlika koju vidim između rimske obitelj i moje obitelji. U Rimu su dječake podučavali očevi ili učitelji, a djevojčice majke. Dječaci su učili čitati, pisati, lijepo govoriti, a djevojčice su učile kućanske poslove, šivanje i vezenje. Moji mama i tata ulažu jako puno vremena i truda da mi svo troje budemo otvoreni za znanja i vještine. Naši su roditelji iste struke, rade iste poslove i potpuno su ravnopravni. Isto žele i nama. I moj brat i mi sestre idemo u muzičku školu. Svo troje učimo jezike, matematiku, sportove itd. Svo troje pomažemo kuhati, čistiti kuću i brinuti o vrtu. Ne vidim nikakvu razliku među nama i to mi se jako sviđa.

A picture containing sculpture, building, stone

Description automatically generated

Slika . Prikaz djece u igri (izvor 7)

Moj je plan biti poput snažne Rimljanke koja je dobila dodatnu moć dodatne mogućnosti, znanja i podršku svoje obitelj. Vjerujem da je moja obitelj puno poboljšana verzija rimske obitelji.

**Izvori**

1. „Udžbenik iz povijesti za peti razred osnovne škole“, A. Birin, A. Finek, D. Finek, E. K. Glazer, T. Šarlija
2. Listić „SVAKODNEVNI ZIVOT U RIMU; GRUPA 1 - RIMSKA OBITEL (FAMILIJA)“, K. Tandarić
3. World History Encyclopedia, „Ancient Roman Family“, <https://www.worldhistory.org/article/870/ancient-roman-family-life/>
4. Leksikografski zavod Miroslav Krleža, „Rimsko carstvo“, <https://enciklopedija.hr/Natuknica.aspx?ID=52920>
5. Viktorija Duk, „Odrastanje u starom Rimu“, <https://repozitorij.hrstud.unizg.hr/islandora/object/hrstud%3A1981/datastream/PDF/view>
6. Wikipedija, „Rimska obitelj“, <https://hr.wikipedia.org/wiki/Rimska_obitelj>
7. Wikipedija, „Family in ancient Rome“, <https://en.wikipedia.org/wiki/Family_in_ancient_Rome>